Gregor Kulla
Gregor Kulla (sündinud 13. mail 2000 Põlvas) on eesti helilooja, oboemängija, luuletaja, kriitik ja modell. Kulla on lõpetanud Põlva Ühisgümnaasiumi humanitaarsuuna, Tartu Tamme Gümnaasiumi meditsiiniklassi (hõbemedaliga), Heino Elleri Muusikakooli Tartus oboe ja kompositsiooni erialadel (juhendajad Katrin Aller ning Anna Šulitšenko) ning Eesti Muusika- ja Teatriakadeemia heliloomingu erialal Helena Tulve ja Tõnu Kõrvitsa juhendamisel (cum laude). Ta on täiendanud end Novi Sadis toimunud Kaasamise koolis (EU School of Participation) jätkusuutliku kunstiloome vallas.